
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 61 

27 Απριλίου 2010 


ΠΕΡΙΕΧΟΜΕΝΑ 


ΚΑΝΟΝΙΣΜΟΙ 

199. Περί διαλύσεως του Εκκλησιαστικού Ιδρύματος 

υπό την επωνυμίαν «ΕΚΚΛΗΣΙΑΣΤΙΚΟ ΚΕΙΜΗΛΙ- 
ΑΡΧΕΙΟ ΤΗΣ ΙΕΡΑΣ ΜΗΤΡΟΠΟΛΕΩΣ ΣΕΡΡΩΝ ΚΑΙ 
ΝΙΓΡΙΤΗΣ «ΨΥΧΗΣ ΑΚΟΣ»» και καταργήσεως του 
υπ’ αριθμ. 179/2007 Κανονισμού της Ιερός Συνό¬ 
δου της Ιεραρχίας της Εκκλησίας της Ελλάδος, 
περί λειτουργίας αυτού. 1 

200. Περί τροποποιήσεως, συμπληρώσεως και αντι- 

καταστάσεως του Ευαγούς Εκκλησιαστικού 
Ιδρύματος υπό την επωνυμίαν: «ΕΠΙΚΟΙΝΩΝΙΑ- 
ΚΟΝ ΚΑΙ ΜΟΡΦΩΤΙΚΟΝ ΙΔΡΥΜΑ ΤΗΣ ΙΕΡΑΣ ΜΗ¬ 
ΤΡΟΠΟΛΕΩΣ ΣΕΡΡΩΝ ΚΑΙ ΝΙΓΡΙΤΗΣ Ό ΑΓΙΟΣ 
ΝΙΚΗΤΑΣ Ο ΝΕΟΣ”». 2 


Κ ΑΝΟΝΙΣΜΟ Ι 

(ΐ) 

ΚΑΝΟΝΙΣΜΟΣ ΥΠ’ ΑΡΙΘΜ. 199/2010 
Περί διαλύσεως του Εκκλησιαστικού Ιδρύματος υπό την 
επωνυμίαν «ΕΚΚΛΗΣΙΑΣΤΙΚΟ ΚΕΙΜΗΛΙΑΡΧΕΙΟ ΤΗΣ ΙΕ¬ 
ΡΑΣ ΜΗΤΡΟΠΟΛΕΩΣ ΣΕΡΡΩΝ ΚΑΙ ΝΙΓΡΙΤΗΣ «ΨΥΧΗΣ 
ΑΚΟΣ»» και καταργήσεως του υπ’ αριθμ. 179/2007 Κα¬ 
νονισμού της Ιερός Συνόδου της Ιεραρχίας της Εκ¬ 
κλησίας της Ελλάδος, περί λειτουργίας αυτού. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 

ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

1. Την διάταξιν της παραγρ. 5 του άρθρου 45 του Ν. 590/ 
1977 «Περί Καταστατικού Χάρτου της Εκκλησίας της 
Ελλάδος». 

2. Τας διατάξεις των άρθρων 11 και 14 του υπ’ αριθμ. 
179/2007 Κανονισμού της Ιεραρχίας της Εκκλησίας της 
Ελλάδος: «Περί συστάσεως Εκκλησιαστικού Ιδρύματος 
υπό την επωνυμίαν: «ΕΚΚΛΗΣΙΑΣΤΙΚΟ ΚΕΙΜΗΛΙΑΡΧΕΙΟ 
ΤΗΣ ΙΕΡΑΣ ΜΗΤΡΟΠΟΛΕΩΣ ΣΕΡΡΩΝ ΚΑΙ ΝΙΓΡΙΤΗΣ «ΨΥ¬ 
ΧΗΣ ΑΚΟΣ»» (Φ.Ε.Κ. 246/Τ.Α/5.11.2007). 

3. Την υπ’ αριθμ. 68/4.1.2010 Πράξιν του Διοικητικού 
Συμβουλίου του «Εκκλησιαστικού Κειμηλιαρχείου της 
Ιεράς Μητροπόλεως Σερρών και Νιγρίτης». 


4. Την υπ’ αριθμ. 90/12.1.2010 Απόψασιν και την υπ’ 
αριθμ. 31/12.1.2010 Πρότασιν τον Σεβασμιωτάτου Μητρο¬ 
πολίτου Σερρών και Νιγρίτης Θεολόγου. 

5. Την από 14.1.2010 Εγκριτικήν Απόψασιν της Δ.Ι.Σ. 

6. Την από 26.3.2010 Απόψασιν Αυτής, ψηφίζει: 

Τον υπ’ αριθμ. 199/2010 Κανονισμόν έχοντα ούτω: 

ΚΑΝΟΝΙΣΜΟΣ ΥΠ’ ΑΡΙΘΜ. 199/2010 

«Περί διαλύσεως του Εκκλησιαστικού Ιδρύματος υπό 
την επωνυμίαν: «ΕΚΚΛΗΣΙΑΣΤΙΚΟ ΚΕΙΜΗΛΙΑΡΧΕΙΟ ΤΗΣ 
ΙΕΡΑΣ ΜΗΤΡΟΠΟΛΕΩΣ ΣΕΡΡΩΝ ΚΑΙ ΝΙΓΡΙΤΗΣ «ΨΥΧΗΣ 
ΑΚΟΣ»» και καταργήσεως του υπ’ αριθμ. 179/2007 Κανο¬ 
νισμού της Ιεράς Συνόδου της Ιεραρχίας της Εκκλησίας 
της Ελλάδος, περί λειτουργίας αυτού.» 

Αρθρο 1 

Το συσταθέν διά της από 10.10.2007 Αποφάσεως 
της Ιεράς Συνόδου της Ιεραρχίας της Εκκλησίας 
της Ελλάδος Εκκλησιαστικόν Ίδρυμα υπό την επω¬ 
νυμίαν: «ΕΚΚΛΗΣΙΑΣΤΙΚΟΝ ΚΕΙΜΗΛΙΑΡΧΕΙΟΝ ΤΗΣ ΙΕ¬ 
ΡΑΣ ΜΗΤΡΟΠΟΛΕΩΣ ΣΕΡΡΩΝ ΚΑΙ ΝΙΓΡΙΤΗΣ «ΨΥΧΗΣ 
ΑΚΟΣ»», διαλύεται και ο ψηφισθείς υπ’ Αυτής υπ’ 
αριθμ. 179/2007 Κανονισμός περί λειτουργίας αυτού 
καταργείται. 

Αρθρο 2 

Τα Ιερά κειμήλια (εικόνες, σκεύη, άμφια, χειρόγραφα, 
κ,λπ.) τα οποία παραχωρήθηκαν από Ιερές Μονές, Ιερούς 
Ναούς και ιδιώτες προς το Εκκλησιαστικό Κειμηλιαρχείο 
για έκθεση και φύλαξη επ’ ουδενί λόγο επιστρέφονται 
στους παραχωρήσαντες αυτά. Σε περίπτωση διαλύσεως 
αυτού η χρήση των πάσης φύσεως περιουσιακών στοι¬ 
χείων που είχαν παραχωρηθεί στοΐδρυμα επανέρχεται 
αυτοδικαίως στο νομικό πρόσωπο της οικείας Ιεράς 
Μητροπόλεως, στην πλήρη κυριότητα της οποίας ανή¬ 
κουν, και διατίθενται σε παραμφερέςΊδρυμα της οικείας 
Ιεράς Μητροπόλεως. 

Αρθρο 3 

Ο παρόν Κανονισμός ισχύει από της δημοσιεύσεως 
αυτού στο επίσημο Δελτίο της Εκκλησίας της Ελλάδος 
«ΕΚΚΛΗΣΙΑ» και στην Εφημερίδα της Κυβερνήσεως. 

Αρθρο 4 

Από τις διατάξεις του Κανονισμού αυτού προκαλείται 
δαπάνη εις βάρος του προϋπολογισμού του νομικού προ- 

σώπου της Ιερός Μητροπόλεως Σερρών και Νιγρίτης, το 
ύψος της οποίας δεν δύναται να προσδιορισθεί. 

Η απόψαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαρτίου 2010 
Ο Πρόεδρος 

| Ο Αθηνών ΙΕΡΩΝΥΜΟΣ 

-♦- 

( 2 ) 

ΚΑΝΟΝΙΣΜΟΣ ΥΠ’ ΑΡΙΘΜ. 200/2010 

Περί τροποποιήσεως, συμπληρώσεως και αντικαταστά- 
σεως του Ευαγούς Εκκλησιαστικού Ιδρύματος υπό 
την επωνυμίαν: «ΕΠΙΚΟΙΝΩΝΙΑΚΟΝ ΚΑΙ ΜΟΡΦΩΤΙΚΟΝ 
ΙΔΡΥΜΑ ΤΗΣ ΙΕΡΑΣ ΜΗΤΡΟΠΟΛΕΩΣ ΣΕΡΡΩΝ ΚΑΙ ΝΙ- 
ΓΡΙΤΗΣ Ό ΑΓΙΟΣ ΝΙΚΗΤΑΣ Ο ΝΕΟΣ”». 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

1. Τας διατάξεις των άρθρων 1, 4,29 παρ. 2 και 45 παρ. 
5 του Νόμου 590/1977: «Περί Καταστατικού Χάρτου της 
Εκκλησίας της Ελλάδος». 

2. Τας διατάξεις του άρθρου 14 του Κανονισμού λει¬ 
τουργίας του Εκκλησιαστικού Ιδρύματος υπό την επω¬ 
νυμίαν: «Επικοινωνιακό και ΜορφωτικόΊδρυμα της Ιερός 
Μητροπόλεως Σερρών και Νιγρίτης Ό ΑΓΙΟΣ ΝΙΚΗΤΑΣ 
Ο ΝΕΟΣ”» (Φ.Ε.Κ. 385/τ. Β724.3.2005). 

3. Τας υφιστάμενος κοινωνικός και πνευματικός ανά- 
γκας της Ιερός Μητροπόλεως Σερρών και Νιγρίτης. 

4. Την ανάγκην κωδικοποιήσεως και συστηματοποιή- 
σεως υπαρχόντων Κανονισμών για παρεμφερείς δρά¬ 
σεις της Ιερός Μητροπόλεως Σερρών και Νιγρίτης. 

5. Την από 4ης Ιανουάριου 2010 Πράξιν του Διοικητι¬ 
κού Συμβουλίου του «Επικοινωνιακού και Μορφωτικού 
Ιδρύματος της Ιερός Μητροπόλεως Σερρών και Νιγρίτης 
Ό ΑΓΙΟΣ ΝΙΚΗΤΑΣ Ο ΝΕΟΣ”», περί τροποποιήσεως, συ¬ 
μπληρώσεως και αντικαταστάσεως του Κανονισμού λει¬ 
τουργίας του ως άνω Ιδρύματος διά νέου Κανονισμού. 

6. Την υπ’ αριθμ. 91/12.1.2010 Απόφασιν και την υπ’ αριθμ. 
32/12.1.2010 Πρότασιν του Σεβασμιωτάτου Μητροπολίτου 
Σερρών και Νιγρίτης Θεολόγου. 

7. Την από 14.1.2010 Εγκριτικήν Απόφασιν της Δ.Ι.Σ. 

8. Την από 26.3.2010 Απόφασιν Αυτής, ψηφίζει: 

Τον υπ’ αριθμ. 200/2010 Κανονισμόν έχοντα ούτω: 

ΚΑΝΟΝΙΣΜΟΣ ΥΠ’ ΑΡΙΘΜ. 200/2010. 

ΠΕΡΙ ΛΕΙΤΟΥΡΓΙΑΣ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 

ΥΠΟ ΤΗΝ ΕΠΩΝΥΜΙΑ «ΕΠΙΚΟΙΝΩΝΙΑΚΟ, ΜΟΡΦΩΤΙΚΟ 
ΚΑΙ ΠΟΛΙΤΙΣΤΙΚΟ ΙΔΡΥΜΑ ΤΗΣ ΙΕΡΑΣ ΜΗΤΡΟΠΟΛΕΩΣ 
ΣΕΡΡΩΝ ΚΑΙ ΝΙΓΡΙΤΗΣ Ό ΑΓΙΟΣ ΝΙΚΗΤΑΣ Ο ΝΕΟΣ”» 

Άρθρο 1 

Σύσταση - Επωνυμία -Έδρα. 

Στην εκκλησιαστική περιφέρεια της Ιερός Μητρο¬ 
πόλεως Σερρών και Νιγρίτης και υπό την πνευματική 
εποπτεία και τον έλεγχον αυτής, συνιστάται Ευαγές 
Εκκλησιαστικό Ίδρυμα, που λειτουργεί ως εξηρτημένη 
Υπηρεσία της Ιερός Μητροπόλεως Σερρών και Νιγρί- 
της, αυτοτελούς διαχειρίσεως και μη κερδοσκοπικού 
χαρακτήρα, υπό την επωνυμία: «ΕΠΙΚΟΙΝΩΝΙΑΚΟ, ΜΟΡ¬ 
ΦΩΤΙΚΟ ΚΑΙ ΠΟΛΙΤΙΣΤΙΚΟ ΙΔΡΥΜΑ ΤΗΣ ΙΕΡΑΣ ΜΗΤΡΟ¬ 
ΠΟΛΕΩΣ ΣΕΡΡΩΝ ΚΑΙ ΝΙΓΡΙΤΗΣ Ό ΑΓΙΟΣ ΝΙΚΗΤΑΣ Ο 


ΝΕΟΣ”», η λειτουργία του οποίου θα διέπεται από τον 
παρόντα Κανονισμό. Έδρα του Ιδρύματος τούτου θα 
είναι η πόλη των Σερρών. Το Ίδρυμα θα στεγάζεται σε 
κτίριο ιδιοκτησίας της εν λόγω Ιερός Μητροπόλεως 
(Επισκοπείο), το οποίο βρίσκεται επί της οδού Κύπρου 
10 στην πόλη των Σερρών. 

Άρθρο 2 

Σκοποί και Μέσα προς επίτευξη αυτών 

1. Σκοποί του Ιδρύματος είναι: 

α) Η μελέτη των ποιμαντικών προβλημάτων του σύγ¬ 
χρονου κόσμου υπό το πρίσμα της Ελληνορθόδοξης 
παράδοσης. 

β) Η προβολή, καλλιέργεια και περαιτέρω ανάπτυξη 
της Εκκλησιαστικής μας παραδόσεως, της εθνικής μας 
ιδιοπροσωπείας και του πολιτισμού, καθώς και η άσκηση 
σύγχρονης εκκλησιαστικής ποιμαντικής διακονίας και 
ιεραποστολής. 

γ) Η οργάνωση, στελέχωση, ως και η λειτουργία του 
Πνευματικού Κέντρου της Ιερός Μητροπόλεως Σερρών 
και Νιγρίτης. 

δ) Η οργάνωση, στελέχωση και λειτουργία του Μου¬ 
σείου - Κειμηλιαρχείου της Ιερός Μητροπόλεως Σερρών 
και Νιγρίτης, υπό την επωνυμία: «Ψυχής Άκος». 

ε) Η οργάνωση, στελέχωση και λειτουργία της Βιβλι¬ 
οθήκης της Ιερός Μητροπόλεως Σερρών και Νιγρίτης 
«Μυριόβιβλος». 

στ) Οποιαδήποτε άλλη δράση ήθελε αποφασίσει το 
Διοικητικό Συμβούλιο του Ιδρύματος στη βάση της αξι¬ 
οποίησης κάθε πρόσφορου μέσου επικοινωνίας, ενημε- 
ρώσεως, επιμορφώσεως πολιτιστικής και πνευματικής 
καλλιέργειας. 

2. Μέσα προς επίτευξη των ανωτέρω σκοπών ενδει- 
κτικώς είναι: 

α) Η διοργάνωση ποικίλων εορταστικών, πολιτιστι¬ 
κών, επιμορφωτικών, καλλιτεχνικών και επιστημονικών 
εκδηλώσεων. 

β) Η λειτουργία Ραδιοφωνικού Σταθμού. 

γ) Η λειτουργία Τηλεοπτικού Σταθμού. 

δ) Η έκδοση βιβλίων, περιοδικών και εντύπων. 

ε) Η δημιουργία και παραγωγή οπτικοακουστικού υλι¬ 
κού κ.ά. 

Άρθρο 3 

Διοίκηση του Ιδρύματος 

1. Υπό την άμεση εποπτεία και ευθύνη του Ιδρύματος 
λειτουργούν εκτός των άλλων δράσεων, το Κειμηλιαρ- 
χείο και η Βιβλιοθήκη της Ιερός Μητροπόλεως. 

2. Το Ίδρυμα διοικείται από επταμελές (7/μελές) Διοι¬ 
κητικό Συμβούλιο (εφεξής Δ.Σ.), που απαρτίζεται από: 

α) Τον εκάστοτε Σεβασμιώτατο Μητροπολίτη Σερρών 
και Νιγρίτης ως Πρόεδρο. 

β) Τρεις (3) Κληρικούς της Ιερός Μητροπόλεως Σερρών 
και Νιγρίτης, επιλεγομένους υπό του Μητροπολίτου. 

γ) Τρία (3) λαϊκά μέλη που κατοικούν στην περιφέρεια 
της Ιερός Μητροπόλεως και διακρίνονται για το ήθος, 
την επιστημονική τους κατάρτιση, την πνευματική ωρι¬ 
μότητά τους και έχουν σχέση με τη ζωή και το έργο της 
Εκκλησίας, επιλεγόμενα υπό του Μητροπολίτου. Στα έξι 
τακτικά μέλη του Δ.Σ. περιλαμβάνονται υποχρεωτικά ο 
εκάστοτε Διευθυντής των Μέσων Επικοινωνίας, ο Διευ¬ 
θυντής του Κειμηλιαρχείου και ο Διευθυντής της Βιβλι¬ 
οθήκης της Ιερός Μητροπόλεως Σερρών και Νιγρίτης. 

3. Τα ως άνω έξι τακτικά μέλη του Δ.Σ. του Ιδρύματος 
διορίζονται υπό του οικείου Μητροπολίτου και Προέ¬ 
δρου αυτού, για μια τριετία. Επίσης, κατά την ανωτέρω 
διαδικασία και για την ίδια τριετία διορίζονται δύο ανα¬ 
πληρωματικά μέλη, ένα με την ιδιότητα του Κληρικού και 
ένα λαϊκό μέλος, που διαθέτει τα προσόντα που ανα- 
φέρονται στην παράγραφο Ιγ' του παρόντος άρθρου. 
Οι διορισθέντες δύναται να επαναδιορισθούν. 

4. Μέλη του Δ.Σ. του Ιδρύματος που δεν ανταποκρί- 
νονται στα καθήκοντά τους ή προβαίνουν σε ενέργειες 
που έρχονται σε αντίθεση με τους σκοπούς του Ιδρύμα¬ 
τος, παύονται και αντικαθίστανται, κατόπιν Αποφάσεως 
του Σεβασμιωτάτου Μητροπολίτου. 

5. Το Δ.Σ. του Ιδρύματος συγκροτείται σε σώμα κατά 
την πρώτη Συνεδρίαση του και εκλέγει τον Γενικό Γραμ- 
ματέα και τον Υπεύθυνο επί των Οικονομικών, ενώ ο 
Αντιπρόεδρος ορίζεται από τον Σεβασμιώτατο Μητρο¬ 
πολίτη. Το αξίωμα όλων των μελών του Δ.Σ. είναι τιμη¬ 
τικό και άμισθο. 

6. Το Δ.Σ. δύναται να συνέρχεται τακτικά κατά μήνα 
ή εκτάκτως όταν παρίσταται ανάγκη ύστερα από πρό¬ 
σκληση του Προέδρου ή σε περίπτωση απουσίας ή κω¬ 
λύματος αυτού, του Αντιπροέδρου του Ιδρύματος. 

7. Το Δ.Σ. βρίσκεται σε απαρτία όταν παρίσταται 
οπωσδήποτε ο Πρόεδρος ή σε περίπτωση απουσίας 
ή κωλύματος αυτού ο εξουσιοδοτηθείς Αντιπρόεδρος 
και τέσσερα από τα Μέλη του, οι δε Αποφάσεις αυτού 
λαμβάνονται κατά πλειοψηφία των παρόντων μελών. Σε 
περίπτωση ισοψηφίας, υπερισχύει η ψήφος του Προέ¬ 
δρου. Κατά τις συνεδριάσεις του Διοικητικού Συμβου¬ 
λίου τηρούνται Πρακτικά από το Γ ενικό Γ ραμματέα, τα 
οποία επικυρώνονται και υπογράφονται από τον ίδιο 
και από τον Πρόεδρο, είτε αυθημερόν, είτε κατά την 
επομένη συνεδρίαση. Στα Πρακτικά διατυπώνονται και 
οι γνώμες των μειοψηφούντων μελών του Δ.Σ. του Ιδρύ¬ 
ματος, εφόσον αυτά το ζητήσουν. 

Αρθρο 4 

Αρμοδιότητες του Δ.Σ. του Ιδρύματος 

Το Δ.Σ. του Ιδρύματος έχει τις ακόλουθες αρμοδιό¬ 
τητες: 

α) Αποφασίζει για κάθε υπόθεση που αφορά στην 
οργάνωση, διοίκηση, λειτουργία και διαχείριση του Ιδρύ¬ 
ματος και για κάθε θέμα που αφορά στην εκπλήρωση 
των σκοπών αυτού. 

β) Συνεργάζεται με το Μητροπολιτικό Συμβούλιο της 
Ιερός Μητροπόλεως, με τα Εκκλησιαστικά Συμβούλια 
των Ενοριών της Μητροπολιτικής Περιφέρειας, με δι¬ 
άφορους Φιλανθρωπικούς, Πολιτιστικούς και Επιστη¬ 
μονικούς Συλλόγους, καθώς επίσης και με την Τοπική 
Αυτοδιοίκηση και άλλους Κρατικούς Φορείς και Οργα¬ 
νισμούς για την προαγωγή και επίτευξη των σκοπών 
του Ιδρύματος. 

γ) Ψηφίζει τον ετήσιο Προϋπολογισμό και Απολογισμό 
του Ιδρύματος και υποβάλλει αυτούς για έγκριση στο 
Μητροπολιτικό Συμβούλιο. 

δ) Μεριμνά για την εξεύρεση οικονομικών πόρων και 
για την ορθή, ομαλή και απρόσκοπτη λειτουργία του 
Ιδρύματος. 

ε) Αποφασίζει για τη σύσταση επιμέρους Κλάδων και 
εξηρτημένων Υπηρεσιών του Ιδρύματος και καταρτίζει 
τους Εσωτερικούς Κανονισμούς λειτουργίας όλων των 
επιμέρους Τμημάτων του Ιδρύματος. 


στ) Καθορίζει και συνιστά για τις ανάγκες του Ιδρύμα¬ 
τος τις θέσεις προσωπικού, διορίζει δε και παύει αυτό 
σύμφωνα με τις διατάξεις τις κειμένης νομοθεσίας, 
και 

ζ) Αποφασίζει για κάθε θέμα, το οποίο δεν προβλέ- 
πεται ρητά στον παρόντα Κανονισμό. 

Άρθρο 5 

Καθήκοντα Προέδρου και Αντιπροέδρου του Δ.Σ. 

1. Ο Πρόεδρος του Διοικητικού Συμβουλίου του Ιδρύ¬ 
ματος: 

α) Έχει την εποπτεία οργανώσεως, διοικήσεως, λει¬ 
τουργίας και διαχειρίσεως του Ιδρύματος και ασκεί 
έλεγχο στο προσωπικό αυτού. 

β) Συντονίζει τα μέλη του Δ.Σ. του Ιδρύματος για την 
υλοποίηση των σκοπών αυτού και παρακολουθεί την 
εκτέλεση των αποφάσεων του Δ.Σ.. 

γ) Εκπροσωπεί το Ίδρυμα, είτε αυτοπροσώπως είτε 
δί αντιπροσώπου του, ενώπιον κάθε Διοικητικής, Δι¬ 
καστικής και Εκκλησιαστικής Αρχής και σε όλες του 
τις σχέσεις με άλλα Ιδρύματα, Οργανισμούς, Νομικά ή 
Φυσικά Πρόσωπα. 

δ) Λαμβάνει γνώση όλων των εισερχομένων και εξερ- 
χομένων εγγράφων του Ιδρύματος, αλληλογραφεί με τις 
Δημόσιες Αρχές και υπογράφει όλη την αλληλογραφία 
του Ιδρύματος. 

ε) Συγκαλεί το Δ.Σ. σε συνεδριάσεις, τακτικές και 
έκτακτες, καταρτίζει την ημερήσια διάταξή των, διευ¬ 
θύνει τις συζητήσεις και συνυπογράφει με το Γ ραμματέα 
τα Πρακτικά των συνεδριάσεων. 

στ) Επιλέγει τα μέλη του Δ.Σ. του Ιδρύματος και δι¬ 
ορίζει αυτά. 

2. Ο Αντιπρόεδρος του Δ.Σ. του Ιδρύματος αναπληρώ¬ 
νει τον Πρόεδρο σε περίπτωση απουσίας ή κωλύματος 
σε όλες τις ως άνω αρμοδιότητες αυτού, εκτός της 
περιπτώσεως της παραγράφου Ιστ' του αυτού άρθρου 
και ενεργεί κατόπιν γραπτής εντολής του. Σε περίπτωση 
απουσίας ή κωλύματος και του Αντιπροέδρου, αυτόν 
αναπληρώνει άλλο μέλος του Δ.Σ. του Ιδρύματος ορι¬ 
ζόμενο από τον Πρόεδρο αυτού. 

Αρθρο 6 

Καθήκοντα Γ ενικού Γ ραμματέα του Δ.Σ. 

1. Ο Γενικός Γραμματέας του Διοικητικού Συμβουλί¬ 
ου: 

α) Φροντίζει για την εκτέλεση των Αποφάσεων του 
Διοικητικού Συμβουλίου, εξαιρουμένων αυτών που αφο¬ 
ρούν στη διαχείριση του Ιδρύματος. 

β) Τηρεί και φυλάσσει το Βιβλίο Πρωτοκόλλου (εισερ¬ 
χομένων και εξερχομένων εγγράφων) του Ιδρύματος. 
Συντάσσει όλα τα έγγραφα και διεκπεραιώνει εν γένει 
όλη την αλληλογραφία του Ιδρύματος την οποία και 
συνυπογράφει με τον Πρόεδρο, εξαιρουμένης της αλλη¬ 
λογραφίας με τις Δημόσιες Αρχές, την οποία υπογράφει 
μόνον ο Πρόεδρος. 

γ) Τηρεί και φυλάσσει το Βιβλίο Πρακτικών των Συ¬ 
νεδριάσεων του Δ.Σ. του Ιδρύματος και συνυπογράφει 
με τον Πρόεδρο τα εν λόγω πρακτικά τα οποία και 
συντάσσει. 

δ) Τηρεί και φυλάσσει το Βιβλίο Καταγραφής Εισερ¬ 
χομένων και Εξερχομένων Κειμηλίων και Εκθεμάτων 
του Κειμηλιαρχείου. 

ε) Τηρεί και φυλάσσει το Βιβλίο Κτηματολογίου, στο 
οποίο καταγράφονται άπαντα τα ακίνητα περιουσιακά 
στοιχεία που έχουν διατεθεί σε χρήση του Ιδρύματος. 

στ) Τηρεί και φυλάσσει το Βιβλίο Υλικού, στο οποίο 
καταγράφονται άπαντα τα κινητά περιουσιακά στοιχεία, 
που έχουν διατεθεί σε χρήση του Ιδρύματος. 

ζ) Επιμελείται μαζί με τον Υπεύθυνο επί των Οικονο¬ 
μικών την σύνταξη του Προϋπολογισμού και υποβάλλει 
τούτον στο Δ.Σ. προς ψήφιση. 

η) Φυλάσσει τη σφραγίδα του Ιδρύματος σε ασφαλές 
μέρος. 

2. Τον Γενικό Γραμματέα δύναται να επικουρεί κατά 
την εκτέλεση των καθηκόντων του υπάλληλος του 
Ιδρύματος οριζόμενος υπό του Δ.Σ. προτάσει του Προ¬ 
έδρου. 

3. Σε περίπτωση απουσίας ή κωλύματος του Γενικού 
Γραμματέα αυτόν αναπληρώνει άλλο μέλος του Δ.Σ. του 
Ιδρύματος οριζόμενο από τον Πρόεδρο. 

Αρθρο 7 

Καθήκοντα Υπευθύνου Οικονομικών του Δ.Σ. 

1. Ο Υπεύθυνος επί των Οικονομικών: 

α) Φροντίζει για την εκτέλεση των Αποφάσεων του 
Δ.Σ. που αφορούν στη διαχείριση του Ιδρύματος και 
γενικά διαχειρίζεται την περιουσία αυτού, κατόπιν υπο¬ 
δείξεων του Προέδρου. 

β) Τηρεί και φυλάσσει το Βιβλίο Ταμείου, καθώς και τα 
Τριπλότυπα Γραμμάτια Εισπράξεων και τα Διπλότυπα 
Εντάλματα Πληρωμών του Ιδρύματος. 

γ) Εισπράττει με Τριπλότυπα Γραμμάτια Εισπράξεων 
κάθε έσοδο του Ιδρύματος και διενεργεί τις πληρωμές 
κατόπιν αποφάσως του Δ.Σ., βάσει διπλοτύπων ενταλ¬ 
μάτων πληρωμών, τα οποία συνυπογράφει μετά του 
Προέδρου του Ιδρύματος. 

δ) Ευθύνεται για την ασφαλή φύλαξη των χρημάτων 
του Ιδρύματος, τα οποία κατατίθενται σε μία από τις 
Τράπεζες που λειτουργούν στην πόλη των Σερρών στο 
όνομα του Ιδρύματος. 

ε) Διενεργεί καταθέσεις και αναλήψεις χρημάτων 
κατόπιν αποφάσεως του Προέδρου του Δ.Σ. του Ιδρύ¬ 
ματος. 

στ) Επιμελείται μαζί με τον Γ ενικό Γ ραμματέα τη σύ¬ 
νταξη του Προϋπολογισμού του Ιδρύματος. 

ζ) Συνυποβάλλει με τον Γ ενικό Γ ραμματέα τον εν λόγω 
Προϋπολογισμό του Ιδρύματος στο Διοικητικό Συμβού¬ 
λιο προς ψήφιση. 

η) Συντάσσει και υποβάλλει στο Διοικητικό Συμβούλιο 
προς ψήφιση τον Απολογισμό του Ιδρύματος, 
θ) Συντάσσει το Γ ενικό Ισολογισμό του Ιδρύματος, 
ι) Τηρεί και φυλάσσει όλα τα άλλα διαχειριστικά Βιβλία 
του Ιδρύματος. 

2. Τον υπεύθυνο επί των Οικονομικών δύναται να επι¬ 
κουρούν κατά την εκτέλεση των καθηκόντων του υπάλ¬ 
ληλοι του Ιδρύματος ή της Μητροπόλεως που ορίζονται 
με απόφαση του Διοικητικού Συμβουλίου. 

3. Σε περίπτωση απουσίας ή κωλύματος του Υπευ¬ 
θύνου επί των Οικονομικών αυτόν αναπληρώνει άλλο 
μέλος του Δ.Σ. οριζόμενο από τον Πρόεδρο. 

Αρθρο 8 

Τηρούμενα Βιβλία 

1. Το Ιδρυμα τηρεί με μέριμνα του Γενικού Γραμμα¬ 
τέα: 


α) Το Βιβλίο Πρακτικών των Συνεδριάσεων του Διοι¬ 
κητικού Συμβουλίου στο οποίο καταχωρίζονται οι Απο¬ 
φάσεις και οι Πράξεις του Δ.Σ.. 

β) Το Βιβλίο Πρωτοκόλλου (εισερχομένων και εξερ- 
χομένων εγγράφων) θεωρημένα για κάθε νόμιμη χρήση 
από την Ιερά Μητρόπολη Σερρών και Νιγρίτης. 

γ) Το Βιβλίο Κτηματολογίου, στο οποίο καταγράφεται 
όλη η ακίνητη περιουσία του Ιδρύματος, και 

δ) Το Βιβλίο Υλικού, στο οποίο καταγράφεται όλη η 
κινητή περιουσίου του Ιδρύματος και με το οποίο πα- 
ρακολουθείται η εισαγωγή, η εξαγωγή και το υπόλοιπο 
των διαφόρων πραγμάτων του. 

2. Επίσης, τοΊδρυμα, που έχει ίδια διαχείριση, τηρεί με 
μέριμνα του Υπευθύνου επί των Οικονομικών, τα διαχει¬ 
ριστικά αυτού βιβλία, σύμφωνα με το σύστημα τήρησης 
των Λογιστικών Βιβλίων των Εκκλησιαστικών Νομικών 
Προσώπων, θεωρημένα για κάθε νόμιμη χρήση από την 
Ιερά Μητρόπολη Σερρών και Νιγρίτης, δηλαδή: 

α) Το Βιβλίο Ταμείου στο οποίο καταχωρίζονται κατά 
χρονολογική σειρά οι πάσης φύσεως εισπράξεις και 
πληρωμές, καθώς και τα αριθμημένα κατ' αύξοντα αριθ¬ 
μό τριπλότυπα γραμμάτια εισπράξεων και τα επίσης 
αριθμημένα κατ’ αύξοντα αριθμό διπλότυπα εντάλματα 
πληρωμών. 

β) Το Βιβλίο Απογραφών στο οποίο καταχωρίζονται 
κατ’ έτος λεπτομερώς τα περιουσιακά στοιχεία, ο 
απολογισμός και ο γενικός ισολογισμός του Ιδρύ¬ 
ματος. 

3. Το Δ.Σ. του Ιδρύματος δύναται, όποτε αυτό κρίνει 
αναγκαίο, να ορίσει την τήρηση και άλλων διαχειριστι¬ 
κών βιβλίων ή στοιχείων, τα οποία θα αποσκοπούν στην 
ομαλή και απρόσκοπτη λειτουργία αυτού, σύμφωνα με 
τους Εκκλησιαστικούς Κανόνες και τους Νόμους του 
Κράτους. 

Αρθρο 9 

1. Για κάθε είσπραξη και έσοδο του Ιδρύματος εκδί- 
δεται τριπλότυπο γραμμάτιο εισπράξεως στο οποίο 
υπογράφει ο πληρώσας και ο εισπράξας Υπεύθυνος 
επί των Οικονομικών του Ιδρύματος. Το πρωτότυπο 
παραδίδεται στον πληρώσαντα, το πρώτο αντίγραφο 
επισυνάπτεται στα δικαιολογητικά εισπράξεως και το 
δεύτερο παραμένει στο στέλεχος. 

2. Γ ια κάθε πληρωμή που αποφασίζει το Δ.Σ. του Ιδρύ¬ 
ματος, πάντοτε εντός του πλαισίου των προβλέψεων 
του Προϋπολογισμού, εκδίδεται Διπλότυπο Ένταλμα 
Πληρωμής, το οποίο είναι εκτελεστέο εφόσον φέρει 
απαραιτήτως την υπογραφή τόσο του Προέδρου, όσο 
και του Υπευθύνου επί των Οικονομικών. Το πρωτότυπο 
επισυνάπτεται εις τα δικαιολογητικά δαπάνης, το δε 
αντίγραφο παραμένει στο στέλεχος. 

Αρθρο 10 

1. Το οικονομικό έτος αρχίζει την 1η Ιανουάριου εκά- 
στου έτους και λήγει την 31η Δεκεμβρίου του ιδίου 
έτους. 

2. Ο Προϋπολογισμός του Ιδρύματος, που αφορά στο 
επόμενο Οικονομικό έτος συντάσσεται και υποβάλλεται 
από τον Υπεύθυνο των Οικονομικών και τον Γ ραμματέα 
στο Δ.Σ. προς ψήφιση εντός μηνάς Οκτωβρίου, ψηφίζε¬ 
ται δε από αυτό το αργότερο εντός μηνάς Νοεμβρίου 
και κατόπιν υποβάλλεται για έγκριση στο Μητροπολι- 
τικό Συμβούλιο. Μεταγενέστερες τροποποιήσεις του 

προϋπολογισμού επιτρέπονται με την προϋπόθεση της 
ψήφισής τους από το Δ.Σ. και της υποβολής τους για 
έγκριση στο Μητροπολιτικό Συμβούλιο. 

3. Ο Απολογισμός του Ιδρύματος, που αφορά στα 
πραγματοποιηθέντα έσοδα και έξοδα του προηγουμέ¬ 
νου οικονομικού έτους, συντάσσεται από τον Υπεύθυνο 
επί των Οικονομικών, εντός του δευτέρου δεκαπενθημέ¬ 
ρου του μηνός Ιανουάριου, υποβάλλεται δε από τον ίδιο 
στο Δ.Σ. προς ψήφιση εντός του πρώτου δεκαπενθημέ¬ 
ρου του μηνός Φεβρουάριου. Ο Απολογισμός αναγράφει 
σε ιδιαίτερη στήλη τα προϋπολογισθέντα έσοδα και 
έξοδα, τα πραγματοποιηθέντα έσοδα και έξοδα, τις 
διαφορές μεταξύ τους και το ταμειακό υπόλοιπο το 
οποίο προκύπτει. 

4. Με τον Απολογισμό συντάσσεται από τον Υπεύ¬ 
θυνο επί των Οικονομικών ο Γενικός Ισολογισμός του 
Ιδρύματος, στον οποίο αναγράφονται αναλογικώς τα 
ενεργητικά και παθητικά περιουσιακά στοιχεία αυτού, 
τα οποία υπάρχουν κατά την 31η Δεκεμβρίου του προ¬ 
ηγουμένου οικονομικού έτους. 

5. Ο Απολογισμός και ο Γ ενικός Ισολογισμός του Ιδρύ¬ 
ματος υποβάλλονται για έγκριση στο Μητροπολιτικό 
Συμβούλιο εντός του δευτέρου δεκαπενθημέρου του 
μηνός Φεβρουάριου. 

Αρθρο 11 

Πόροι του Ιδρύματος και διάθεση αυτών 

1. Πόροι του Ιδρύματος είναι: 

α) Επιχορηγήσεις (τακτικές ή έκτακτες) της Ιεράς 
Μητροπόλεως Σερρών και Νιγρίτης και γενικά Εκκλη¬ 
σιαστικών Νομικών Προσώπων Δημοσίου ή Ιδιωτικού 
Δικαίου. 

β) Κρατικές επιχορηγήσεις, Κοινοτικές Επιχορηγήσεις, 
επιχορηγήσεις εκ μέρους της Νομαρχιακής και Τοπι¬ 
κής Αυτοδιοίκησης, Οργανισμών, ως και άλλων Νομικών 
Προσώπων Δημοσίου ή Ιδιωτικού Δικαίου. 

γ) Επιχορηγήσεις από φυσικά πρόσωπα καθώς και 
κάθε άλλη νόμιμη επιχορήγηση. 

δ) Δωρεές εν ζωή ή αιτία θανάτου, κληρονομιές και 
κληροδοσίες κινητών και ακινήτων. 

ε) Εισφορές φίλων του Ιδρύματος. 

στ) Πρόσοδοι από την πραγματοποίηση διαφόρων 
εκδηλώσεων του Ιδρύματος. 

ζ) Πρόσοδοι από την κινητή και ακίνητη περιουσία 
του Ιδρύματος. 

η) Πόροι από την αξιοποίηση Εθνικών Προγραμμάτων 
ή Προγραμμάτων της Ευρωπαϊκής'Ενωσης ή άλλων Δι¬ 
εθνών Προγραμμάτων. 

θ) Το προϊόν εκ δισκοφοριών, κατόπιν αποφάσεως της 
Ιεράς Μητροπόλεως. 

ι) Εισπράξεις από κάθε είδους δραστηριότητα του 
Μουσείου ή της Βιβλιοθήκης (πωλήσεις βιβλίων, καρτών, 
διαφανειών κ.τ.λ.), ή από εκδηλώσεις που διοργανώνο- 
νται από το Ιδρυμα. 

ια) Οι τόκοι από καταθέσεις σε Τράπεζες ή άλλους 
πιστωτικούς οργανισμούς. 

ιβ) Κάθε άλλη πρόσοδος, σύμφωνη με το Ορθόδοξο 
χριστιανικό πνεύμα που προέρχεται από κάθε είδους 
δραστηριότητες του Ιδρύματος και κάθε νόμιμη πηγή και 
δεν κατονομάζεται ρητά στον παρόντα Κανονισμό. 

2. Οι δωρεές, κληρονομιές και κληροδοσίες γίνονται 
αποδεκτές από τον Πρόεδρο του Ιδρύματος ύστερα 
από προηγούμενη απόφαση του Δ.Σ., οι δε κληρονομιές 
πάντοτε με το ευεργέτημα της απογραφής. 


3. Οι ανωτέρω πόροι της παραγράφου 1 του παρόντος 
άρθρου διατίθενται με απόφαση του Δ.Σ. του Ιδρύμα¬ 
τος: 

α) Γ ια την αντιμετώπιση των παγίων εξόδων λειτουρ¬ 
γίας και αναπτύξεως όλων των επιμέρους δράσεων του 
Ιδρύματος. 

β) Για την προμήθεια του απαιτούμενου εξοπλισμού 
του Ιδρύματος. 

γ) Για την χρηματοδότηση των δραστηριοτήτων, που 
αναφέρονται στη διάταξη της παραγράφου 2 του άρ¬ 
θρου 2 του παρόντος Κανονισμού. 

δ) Γ ια τις αμοιβές του προσωπικού που θα προσληφθεί 
σύμφωνα με τις διατάξεις της κείμενης νομοθεσίας. 

ε) Γ ια την κάλυψη κάθε άλλης δαπάνης που αποσκοπεί 
στην επίτευξη των σκοπών του Ιδρύματος εντός του 
πλαισίου των εγκεκριμένων κάθε φορά κονδυλίων του 
Προϋπολογισμού. 

Αρθρο 12 

Προσωπικό του Ιδρύματος 

1. Το'Ιδρυμα με απόφαση του Δ.Σ.μπορεί να προσλαμ¬ 
βάνει προσωπικό κατά την κρίση του για την εύρυθμη 
λειτουργία του, οι αρμοδιότητες και τα καθήκοντα του 
οποίου θα καθορίζονται κάθε φορά με την απόφαση 
πρόσληψης. 

2. Τα προσόντα των υποψηφίων δια την πλήρωση των 
θέσεων θα είναι ανάλογα των καθηκόντων τα οποία θα 
κληθούν να εκτελέσουν. 

Αρθρο 13 

Μεταβατικές Διατάξεις 

Το Δ.Σ. κατά τα ανωτέρω διοικεί και το υπαγόμενο 
στο'Ιδρυμα τούτο Εκκλησιαστικό Κειμηλιαρχείο στεγα- 
ζόμενο σε ιδιόκτητο ακίνητο της Ιεράς Μητροπόλεως 
(Λ. Παπαπαύλου 48, Σέρρες) και διαχειρίζεται τις υπο¬ 
θέσεις αυτού. 

Ειδικότερα: 

α) Καθορίζει τον τρόπο και τον αριθμό εκθέσεως των 
κειμηλίων. Μεριμνά για την ασφάλεια των πάσης (ρύ¬ 
σεως εκθεμάτων. 

β) Παρακολουθεί την από επιστημονικής και διοικητι¬ 
κής απόψεως καλή λειτουργία αυτού, συνεργαζόμενο 
κατά περίπτωση με ειδικούς επιστήμονες. 

γ) Καθορίζει, κατά την κρίση του, τις ημέρες και 
ώρες επισκέψεως του Κειμηλιαρχείου, την οργάνωση 
εκθέσεων, τον τρόπο προσελεύσεως και εισόδου των 
ενδιαφερομένων προσώπων και λαμβάνει πάντοτε τα 
κατάλληλα μέτρα για τη διασφάλιση των αντικειμένων 
και την καλύτερη λειτουργία του Κειμηλιαρχείου. 

δ) Δύναται να εκδίδει οδηγίες - πληροφορίες για τους 
επισκέπτες του Κειμηλιαρχείου. 

ε) Κάθε επισκέπτης του Κειμηλιαρχείου οφείλει ανα- 
ντιρρήτως πλήρη σεβασμό και συμμόρφωση προς τις 
οδηγίες και συστάσεις του Δ.Σ. του Ιδρύματος. 

Αρθρο 14 

Δεν επιτρέπεται γενικώς η έξοδος από το Κειμηλιαρ- 
χείο οποιουδήποτε κειμηλίου ή άλλου αντικειμένου. Επι¬ 
τρέπεται κατ' εξαίρεση τέτοια έξοδος σε άλως ειδική 
περίπτωση, κατόπιν προτάσεως του Σεβασμιωτάτου 
Προέδρου και μόνον, και μετά από αιτιολογημένη ομό¬ 
φωνη απόφαση του Δ.Σ. για ορισμένο σκοπό, ο οποίος 
θα υπηρετεί ιδιαίτερη πνευματική ωφέλεια. 

Η έξοδος του κειμηλίου είναι δυνατή μόνο για αυ¬ 
στηρά προκαθορισμένο χρονικό διάστημα και λαμβά- 
νονται πάντοτε τα αναγκαία εξασφαλιστικά μέτρα και 
εγγυήσεις επι-στροφής του αντικειμένου άθικτου και 
ακεραίου. 

Αρθρο 15 

Απαντα τα εκτιθέμενα στο Εκκλησιαστικό Κειμηλιαρ- 
χείο «Ψυχής Ακος» ιερά κειμήλια (εικόνες, σκεύη, άμ¬ 
φια, χειρόγραφα κ.λπ.) τα οποία παραχωρήθηκαν καθ’ 
οιονδήποτε τρόπο από Ιερές Μονές, Ιερούς Ναούς και 
ιδιώτες προς το Εκκλησιαστικό Κειμηλιαρχείο για έκθε¬ 
ση και φύλαξη σε αυτό, επ' ουδενί λόγω επιστρέφονται 
στους παραχωρήσαντες αυτά. Τα ανωτέρω κειμήλια 
ανήκουν στην αποκλειστική κυριότητα και ιδιοκτησία 
του Νομικού Προσώπου της Ιερός Μητροπόλεως Σερρών 
και Νιγρίτης. Σε περίπτωση διαλύσεως του Ιδρύματος η 
χρήση των πόσης φύσεως περιουσιακών στοιχείων που 
είχαν παραχωρηθεί στο'Ιδρυμα επανέρχεται αυτοδικαί¬ 
ως στο νομικό πρόσωπο της οικείας Ιερός Μητροπόλε¬ 
ως, στην πλήρη κυριότητα της οποίας ανήκουν. 

Αρθρο 16 

Όλες οι δράσεις του Ιδρύματος (λ.χ. Ραδιοφωνικός Σταθ¬ 
μός, Κειμηλιαρχείο, Βιβλιοθήκη κ.λπ.) δύνανται να έχουν 
και Εσωτερικό Κανονισμό λειτουργίας για πληρέστερη 
ρύθμιση των επιμέρους θεμάτων, μη αντικείμενο προς τις 
γενικές αρχές του παρόντος Κανονισμού. Οι εσωτερικοί 
Κανονισμοί ψηφίζονται από το Δ.Σ. του Ιδρύματος. 

Αρθρο 17 

Σφραγίδα του Ιδρύματος 

Το'Ιδρυμα έχει δική του σφραγίδα κυκλική, στην οποία 
αναγράφεται η επωνυμία του «Επικοινωνιακό, Μορφωτικό 
και Πολιτιστικό'Ιδρυμα της Ιερός Μητροπόλεως Σερρών 
και Νιγρίτης “Ο Αγιος Νικήτας ο Νέος”», στο δε κέντρο 
αυτής φέρει την εικόνα του Αγίου Νικήτα του Νέου. 


Αρθρο 18 

Τροποποίηση του Κανονισμού 

Ο παρόν Κανονισμός τροποποιείται από την Ιερά Σύνοδο 
της Εκκλησίας της Ελλάδος ύστερα από αιτιολογημένη 
πρόταση του οικείου Μητροπολίτου μετά σύμφωνης γνώ¬ 
μης του Δ.Σ. του Ιδρύματος, για τη λήψη της οποίας είναι 
απαραίτητη η ψήφος του Σεβασμιωτάτου Μητροπολίτου. 

Αρθρο 19 

Κατάργηση του Ιδρύματος 

Το παρόν Ίδρυμα καταργείται με απόφαση της Ιερός 
Συνόδου της Εκκλησίας της Ελλάδος, ύστερα από αιτι¬ 
ολογημένη πρόταση του οικείου Μητροπολίτου και του 
Διοικητικού Συμβουλίου αυτού, όταν δεν εκπληρώνει τις 
Εκκλησιολογικές αυτού προϋποθέσεις και την αποστολή 
του, όταν παρεκκλίνει των σκοπών του ή όταν είναι πλέον 
ανέφικτη η λειτουργία του. Σε κάθε περίπτωση κατάργη¬ 
σης του Ιδρύματος κάθε κινητό και ακίνητο περιουσιακό 
στοιχείο αυτού περιέρχεται στο Νομικό Πρόσωπο της 
Ιερός Μητροπόλεως Σερρών και Νιγρίτης. 

Αρθρο 20 

Ο παρόν Κανονισμός ισχύει από της δημοσιεύσεως 
αυτού στο Επίσημο Δελτίο της Εκκλησίας της Ελλάδος 
«ΕΚΚΛΗΣΙΑ» και στην Εφημερίδα της Κυβερνήσεως. 

Αρθρο 21 

Από τις διατάξεις του παρόντος Κανονισμού προκαλεί- 
ται δαπάνη σε βάρος του προϋπολογισμού του Νομικού 
Προσώπου της Ιερός Μητροπόλεως Σερρών και Νιγρίτης, 
το ύψος της οποίας δεν δύναται να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαρτίου 2010 
Ο Πρόεδρος 

ί Ο Αθηνών ΙΕΡΩΝΥΜΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΐΌΐπ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπίοτηβΐ: ΗΗρ;//νννννν.θ1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν.θ1.οΐΓ - θ-πίθΜ: ννθΙ)Γη35ΐθΓ.θΙ@θΙ.(|Γ 

*0100061 2704100008 * 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 

































